CELEX: 32008D0225
Language: el
Date: 2008-03-14 00:00:00
Title: 2008/225/ΕΚ: Απόφαση της Επιτροπής, της 14ης Μαρτίου 2008 , για τροποποίηση της απόφασης 2006/805/ΕΚ όσον αφορά μέτρα ελέγχου της υγείας των ζώων για την καταπολέμηση της κλασικής πανώλους των χοίρων στη Γερμανία [κοινοποιηθείσα υπό τον αριθμό Ε(2008) 956] (Κείμενο που παρουσιάζει ενδιαφέρον για τον ΕΟΧ)

15.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 73/32
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 14ης Μαρτίου 2008
   για τροποποίηση της απόφασης 2006/805/ΕΚ όσον αφορά μέτρα ελέγχου της υγείας των ζώων για την καταπολέμηση της κλασικής πανώλους των χοίρων στη Γερμανία
   [κοινοποιηθείσα υπό τον αριθμό Ε(2008) 956]
   (Κείμενο που παρουσιάζει ενδιαφέρον για τον ΕΟΧ)
   (2008/225/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), και ιδίως το άρθρο 10 παράγραφος 4,
   την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (2), και ιδίως το άρθρο 9 παράγραφος 4,
   Εκτιμώντας τα ακόλουθα:
   
               (1)
            
            
               Η απόφαση 2006/805/ΕΚ της Επιτροπής, της 24ης Νοεμβρίου 2006, σχετικά με μέτρα ελέγχου της υγείας των ζώων για την καταπολέμηση της κλασικής πανώλους των χοίρων σε ορισμένα κράτη μέλη (3) εκδόθηκε για την αντιμετώπιση της εμφάνισης εστιών της κλασικής πανώλους των χοίρων σε ορισμένα κράτη μέλη. Με την απόφαση προβλέπονται ορισμένα μέτρα ελέγχου για την κλασική πανώλη των χοίρων στα εν λόγω κράτη μέλη.
            
         
               (2)
            
            
               Η Γερμανία ενημέρωσε την Επιτροπή ότι η κατάσταση της νόσου σε ορισμένες περιοχές του ομόσπονδου κρατιδίου της Βόρειας Ρηνανίας-Βεστφαλίας έχει βελτιωθεί σημαντικά. Κατά συνέπεια, τα μέτρα που προβλέπονται στην απόφαση 2006/805/ΕΚ για τις περιοχές αυτές πρέπει να παύσουν να ισχύουν.
            
         
               (3)
            
            
               Για χάρη της διαφάνειας της κοινοτικής νομοθεσίας, ο κατάλογος των αφορώμενων κρατών μελών ή περιφερειών που περιέχεται στο παράρτημα της απόφασης 2006/805/ΕΚ πρέπει να αντικατασταθεί από το κείμενο του παραρτήματος της παρούσας απόφασης.
            
         
               (4)
            
            
               Συνεπώς, η απόφαση 2006/805/ΕΚ πρέπει να τροποποιηθεί ανάλογα.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2006/805/ΕΚ αντικαθίσταται από το κείμενο του παραρτήματος της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 14 Μαρτίου 2008.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 224 της 18.8.1990, σ. 29. Οδηγία όπως τροποποιήθηκε τελευταία με την οδηγία 2002/33/ΕΚ του Ευρωπαϊκού Κοινοβουλίου και του Συμβουλίου (ΕΕ L 315 της 19.11.2002, σ. 14).
   
      (2)  ΕΕ L 395 της 30.12.1989, σ. 13. Οδηγία όπως τροποποιήθηκε τελευταία με την οδηγία 2004/41/ΕΚ του Ευρωπαϊκού Κοινοβουλίου και του Συμβουλίου (ΕΕ L 157 της 30.4.2004, σ. 33· διορθωτικό στην ΕΕ L 195 της 2.6.2004, σ. 12).
   
      (3)  ΕΕ L 329 της 25.11.2006, σ. 67. Απόφαση όπως τροποποιήθηκε τελευταία με την απόφαση 2007/862/ΕΚ (ΕΕ L 337 της 21.12.2007, σ. 119).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            ΜΕΡΟΣ I
            1.   Γερμανία
            A.   Ρηνανία-Παλατινάτο
            
                        α)
                     
                     
                        στην περιφέρεια Ahrweiler: οι δήμοι Adenau και Altenahr·
                     
                  
                        β)
                     
                     
                        στην περιφέρεια Vulkaneifel: οι δήμοι Obere Kyll και Hillesheim, στο δήμο Daun οι κοινότητες Betteldorf, Dockweiler, Dreis-Brück, Hinterweiler και Kirchweiler, στο δήμο Kelberg οι κοινότητες Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath και Welcherath, στο δήμο Gerolstein οι κοινότητες Berlingen, Duppach, Hohenfels-Essingen, Kalenborn-Scheuern, Neroth, Pelm και Rockeskyll και η πόλη Gerolstein·
                     
                  
                        γ)
                     
                     
                        στην περιφέρεια Bitburg-Prüm: στο δήμο Prüm οι κοινότητες Büdesheim, Kleinlangenfeld, Neuendorf, Olzheim, Roth bei Prüm, Schwirzheim και Weinsheim.
                     
                  B.   Βόρεια Ρηνανία-Βεστφαλία
            
                        α)
                     
                     
                        στο διαμέρισμα Euskirchen: οι πόλεις Bad Münstereifel, Mechernich, Schleiden, στην πόλη Euskirchen οι κοινότητες Billig, Euenheim, Euskirchen (κέντρο), Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen, και οι δήμοι Blankenheim, Dahlem, Hellenthal, Kall και Nettersheim·
                     
                  
                        β)
                     
                     
                        στο διαμέρισμα Rhein-Sieg: στην πόλη Meckenheim οι κοινότητες Ersdorf και Altendorf, στην πόλη Rheinbach οι κοινότητες Oberdrees, Niederdrees, Wormersdorf, Todenfeld, Hilberath, Merzbach, Irlenbusch, Queckenberg, Kleinschlehbach, Großschlehbach, Loch, Berscheidt, Eichen και Kurtenberg, στο δήμο Swisttal οι κοινότητες Miel και Odendorf.
                     
                  2.   Γαλλία
            Το έδαφος των νομών Bas-Rhin και Moselle στην περιοχή δυτικά του ποταμού Ρήνου και της διώρυγας Ρήνου-Μάρνη, βόρεια του αυτοκινητόδρομου A 4, ανατολικά του ποταμού Σάαρ και νότια των συνόρων με τη Γερμανία, και τους δήμους Holtzheim, Lingolsheim και Eckbolsheim.
            ΜΕΡΟΣ II
            1.   Ουγγαρία
            Το έδαφος της κομητείας Nógrád και το έδαφος της κομητείας Pest που βρίσκεται βόρεια και ανατολικά του Δούναβη, νότια των συνόρων με τη Σλοβακία, δυτικά των συνόρων με την κομητεία Nógrád και βόρεια του αυτοκινητοδρόμου E 71.
            2.   Σλοβακία
            Το έδαφος των περιφερειακών υπηρεσιών κτηνιατρικών θεμάτων και τροφίμων (ΠΥΚΘΤ) Žiar nad Hronom (που περιλαμβάνει τις επαρχίες Žiar nad Hronom, Žarnovica και Banská Štiavnica), Zvolen (που περιλαμβάνει τις επαρχίες Zvolen, Krupina και Detva), Lučenec (που περιλαμβάνει τις περιφέρειες Lučenec και Poltár), Veľký Krtíš (που περιλαμβάνει την επαρχία Veľký Krtíš), Komárno (που περιλαμβάνει το έδαφος ανατολικά του αυτοκινητοδρόμου 64, βόρεια των συνόρων με την Ουγγαρία και δυτικά της επαρχίας Nové Zámky), Nové Zámky (που περιλαμβάνει το έδαφος ανατολικά της επαρχίας Komárno και ανατολικά του αυτοκινητοδρόμου 64, νότια του αυτοκινητοδρόμου 75 και βόρεια των συνόρων με την Ουγγαρία) και Levice (που περιλαμβάνει το έδαφος ανατολικά της επαρχίας Nové Zámky και ανατολικά του αυτοκινητοδρόμου 66 (E77), νότια του αυτοκινητοδρόμου 75, βόρεια των συνόρων με την Ουγγαρία και δυτικά της επαρχίας Veľký Krtíš).
            ΜΕΡΟΣ III
            1.   Βουλγαρία
            Τη συνολική επικράτεια της Βουλγαρίας»